Zápisnica

zo zasadnutia komisie školstva, kultúry a športu
konaného dňa 19. 1. 2012

Prítomní: podľa  prezenčnej listiny

Program:

1.	Plán rekonštrukcií, výstavby nových priestorov pre MŠ s vyčíslením 
      predbežných nákladov a harmonogram prípravy a výstavby, včítane   
      realizácie verejného obstarávania
2.	Návrh VZN – Štatút účelových peňažných fondov MČ Bratislava – 
      Ružinov
3.   Termíny zasadnutí a rámcový plán komisie
4.   Rôzne

K bodu 1

       Ing. Adamát informoval o vypracovaní plánu rekonštrukcií.... Úlohu uložilo referátu prevádzky škôl uznesením č. 133/VIII/2011 MZ MČ Bratislava – Ružinov. Ako najoptimálnejšia alternatíva bola odsúhlasená rekonštrukcia dvoch uvoľnených pavilónov v elokovaných triedach Západná 2 Materskej školy Piesočná 2. Komisiu oboznámil s harmonogramom priebehu prípravy a realizácie rekonštrukcie pavilónov, výškou predbežných nákladov, prehľadom stavebných prác.

Komisia školstva, kultúry a športu  prerokovala a

1/ berie na vedomie predložený materiál: „Plán rekonštrukcií, výstavby  nových priestorov 
pre MŠ s vyčíslením  predbežných nákladov  a harmonogram prípravy a výstavby, včítane realizácie verejného obstarávania“

2/ odporúča 
    prerokovať v MR MČ Bratislava - Ružinov
    schváliť v MZ MČ Bratislava - Ružinov

    Hlasovanie:   Prítomní:  4
          	                             Za:  4

K bodu 2

     Ing. Miroslav Kňažko, vedúci ekonomického odboru vysvetlil dôvody vytvorenia návrhu VZN. Jeho cieľom je prispôsobiť štruktúru účelových peňažných fondov MČ jej aktuálnym potrebám. Návrh VZN nepočíta po zmene legislatívy s existenciou nasledujúcich účelových peňažných fondov: Fond telesnej kultúry a športu, Fond životného prostredia a Fond darov a príspevkov, nakoľko ich existenciu nevyžaduje žiadna legislatíva.

- 2 -

Komisia školstva, kultúry a športu  prerokovala a

1/ berie na vedomie predložený materiál: „Návrh VZN – Štatút účelových peňažných fondov MČ Bratislava – Ružinov“

2/ odporúča 
    prerokovať v MR MČ Bratislava - Ružinov
    schváliť v MZ 

    Hlasovanie:   Prítomní:  4
          	                             Za:  4

K bodu 3

 Komisia školstva, kultúry a športu sa ujednotila na  termínoch a čase zasadnutí a súhlasí s nimi. K navrhnutému rámcovému  plánu činnosti komisie sa členovia po jeho  preštudovaní vyjadria.

                                                                                          Ing. Pavol Šmilňák v.r.
                                                                                              predseda komisie     

Bratislave 20. 1. 2012 
Zapísala: Mgr. J. Lukáčová